Luara

Luara () – ilgiausia Prancūzijos upė.

Luara prasideda Sevenų kalnuose ir teka per Centrinio Masyvo rytinę dalį, nuo Aljė (Allier) žiočių – Luaros žemuma. Upė įteka į Biskajos įlankos šiaurinę dalį. Luaros žiotys yra estuarijos tipo. Vidurupyje ir žemupyje upės vaga aptverta pylimais.

Didžiausi Luaros intakai: Aljė (Allier), Šeras (Cher), Vienas (Vienne), Sartas (Sarthe).

Upė laivuojama nuo Roano (Roanne); iki Orleano (Orlean) laivai plaukia daugiausia aplenkiamaisiais laivybos kanalais. Iki Nanto (Nantes) (nuo jūros) plaukia jūrų laivai (vandens lygį pakelia jūros potvyniai). Laivybos kanalai jungia Luarą su Sena (Seine), Sona (Saone). 

Didžiausi Luaros pakrančių miestai: Roanas (Roanne), Neveras (Nevers), Orleanas (Orlean), Tūras (Tours), Nantas (Nantes). Luaros slėnyje daug XV – XVI a. gotikos ir renesanso pilių.

Nuorodos 
 Luaros baseinas (anglų, prancūzų, vokiečių k.)

Prancūzijos upės